<classify> CHAMA Kikuu cha Ushiriki Tandahimba na Newala TANECU kinakusudia kuanzisha kiwanda chake cha kubangulia korosho ifi kapo mwakani ili kuunga mkono juhudi za Rais John Magufuli za kuhakikisha korosho zinabanguliwa nchini ili kuliongezea thamani zao hilo.Hayo yalisemwa jana mjini hapa na Ofisa Masoko wa Tanecu, Juma Selemani alipokuwa anazungumzia uamuzi wa Rais Magufuli wa kuagiza korosho zote zinunuliwe na serikali baada ya wafanyabiashara wanunuzi wa zao hilo kutoeleweka.Alisema uamuzi wa Rais Magufuli ni wa kishujaa na umelenga kuikomboa sekta ya korosho na wakulima wake kwa ujumla. Kama Tanecu, tunaunga mkono uamuzi wa Serikali wa kununua korosho za wakulima na hili wazo tungependa liwe endelevu.Inunue korosho na kuhakikisha zinasindikwa hapa hapa nchini ili kuziongezea thamani lakini pia kuondoa mgogoro na wafanyabiashara ambao wanaonekana kulenga kukandamiza wakulima.Nasi kama Tanecu tutamuunga mkono Rais na Serikali kwa ujumla kwa kuanzisha kiwanda wakati wowote kuanzia mwakani. Hili lilikuwa wazo letu la kama miaka mitano iliyopita, lakini tunaamini vikwazo tulivyovipitia sasa tutavishinda nasi kuwa na kiwanda chetu, alisema Selemani.Alisema uzoefu unaonesha kuwa, wawekezaji hasa wanunuzi wa zao la korosho hawawatendei haki wakulima, kwani huwanyonya na kujipatia faida maradufu. Malipo kwa wakulima Alisema wakulipwa watalipwa haki zao zote kama ilivyoelekezwa na serikali na kwamba kama Tanecu, inachokifanya kwa sasa ni uhakiki wa taarifa za wakulima kutoka katika vyama vya msingi zaidi ya 55 vilivyopo chini ya Tanecu ambazo zitawasilisha katika mamlaka husika ziweze kutoa fedha.Katika msimu huu wa korosho, Tanecu imekadiria kuwa itakusanya tani 120,000 na kwamba kufikia juzi, walikuwa wamesomba tani 38,000 ambazo zimehifadhiwa katika maghala manne huku nyingine zikiendelea kusombwa hadi mwezi ujao.  <topic>: KITAIFA 